മുതുകാട് വരെ ഞെട്ടിയ മാജിക് വീഡിയോ പങ്കുവച്ച് സാക്ഷാല് മുതുകാട് കൈയടക്കത്തോടെ ബീഡികൊണ്ട് മാജിക് അവതരിപ്പിക്കുന്ന വീഡിയോ പങ്കുവച്ച് മജീഷ്യന് ഗോപിനാഥ് മുതുകാട്. മുതുകാട് വരെ ഞെട്ടിയ മാജിക് എന്ന പേരില് സോഷ്യല് മീഡിയയില് വൈറലായ വീഡിയോയാണ് അദേഹം പങ്കുവച്ചിരിക്കുന്നത്. അക്ഷരാര്ത്ഥത്തില് താന് ഞെട്ടിയെന്ന കുറിപ്പോടെയാണ് ഗോപിനാഥ് വീഡിയോ പങ്കുവച്ചിരിക്കുന്നത്. ഗോപിനാഥിന്റെ പോസ്റ്റ് ഒരുപാട് പേര് ഈ വീഡിയോ എനിക്കയച്ചുതരുന്നുണ്ട്. അക്ഷരാര്ത്ഥത്തില് ഞാന് ഞെട്ടി. എന്തൊരു കൈയടക്ക പാടവം!!! ഇത് ആരാണ് എന്നെനിക്കറിയില്ല. ഇതുപോലെ അപാര കഴിവുകളുള്ള എത്രയോ തെരുവു ജാലവിദ്യക്കാര് ഇന്നും പരമ ദാരിദ്ര്യത്തിന്റെ പടുകുഴിയില് ഇന്ത്യന് തെരുവുകളിലുണ്ട്. ഇന്ദ്രജാല കലയുടെ പൈതൃകം പേറുന്നവര്.. തലപ്പാവും പട്ടുകുപ്പായവും ധരിക്കാനാവാത്തവര്. ആരും തിരിഞ്ഞു നോക്കാനില്ലാതെ അവരുടെ കഴിവുകളോടൊപ്പം അസ്തമിച്ചുപോകുന്നവര്....